stanford-oval/wikipedia huggingface dataset:
הסר חבר (סרט)
הפקה

נלסון גריבס כתב את התסריט בהשראת מעשי ההתאבדות של הנערות אמנדה טוד ואודרי פוט (אנ'). הבמאי לוואן "ליאו" גבריאדזה, שבעצמו סבל מבריונות בהיותו ילד בגאורגיה הסובייטית, נמשך לנושא לאחר שהבין שבריונות של בני נוער פרצה מגבולות בית הספר, ובאמצעות האינטרנט היא מתקיימת גם אחרי שעות הלימודים. בראיון איתו, הוא הוסיף ששאב הנאה מהשימוש בשפה הרווחת במדיה החברתית.
התסריט המקורי נשא את הכותרת "אוף ליין" (Offline), אך במהלך הצילומים אנשי ההפקה הבינו שהכותרת הזו לא מתאימה לעלילה, גם הצעת השם "Cyberbullying" נדחתה, ולהצגות הבכורה יצא הסרט תחת הכותרת "Cybernatural", אשר לדעת המפיקים שיקף טוב יותר את ממדי האימה והעל-טבעי. לקראת ההפצה לבתי הקולנוע, שונה השם פעם נוספת, וניתן לו השם הנוכחי – "Unfriended".
הסרט צולם במשך 16 יום, מתוכם 6 ימים של 12 שעות צילומים בכל יום, ושאר הימים נועדו לשיפורים, צילומי סטילס (אנ') והשלמות שונות. בתחילה צולמו קטעים בני 10 דקות כל אחד, אולם השחקנית שלי הניג שגילמה את בלייר לילי, טענה שההפסקות התכופות גורמות לשינויים באנרגיה של השחקנים. לבקשתה, צולמו כמה רצפים של 80 דקות, מתוכם נבחר רצף אחד. מלבד ג'ייקוב וייסוקי שגילם את קן, ישבו כל השחקנים בחדרים נפרדים באותו בניין מול מחשבים אישיים. על מנת להגביר את המתח ותחושת האותנטיות, ההפקה הכניסה תפניות בעלילה באמצעות הודעות טקסט שנשלחו לשחקנים תוך כדי צילומים, והם נדרשו להגיב ולאלתר בהתאם לשינויים. שנית, ההפקה הניחה לשחקנים להבין שהם הקורבנות ולורה היא הבריונית המתעללת, ורק לאחר סיום העריכה נחשפה להם העלילה במלואה. כמו כן, כל שחקן עיצב את חדרו לפי טעמו האישי.
אנשי ההפקה יצרו חשבונות סקייפ ופייסבוק אמיתיים עבור הדמויות. החשבונות לא נמחקו, וממשיכים להתקיים באינטרנט. כך גם דף האינטרנט Unexplained Forums שנבנה לצורך הצילומים, ונושא את הכותרת "אל תענו להודעות מהמתים...".
הפצה ושיווק > הפצה

הסרט הוקרן בהצגת בכורה בפסטיבל "פנטזיה" ב-20 ביולי 2014 תחת השם "Cybernatural". לאור ביקורות חיוביות בפסטיבל, רכשה חברת סרטי יוניברסל את זכויות ההפצה והעניקה לסרט את שמו הנוכחי. הצגות בכורה נוספות התקיימו במסגרת ועידת יוצרי יוטיוב Playlist Live ב-6 בפברואר 2015, וכחלק מאירועי South by Southwest בטקסס ב-13 במרץ 2015.
הסרט הופץ לבתי הקולנוע ב-17 באפריל 2015 ובפורמט Blu-ray ו-DVD ב-11 באוגוסט אותה שנה.
בגרמניה הופץ הסרט בשם "משתמש לא מוכר" (גר') כדי לא לבלבל אותו עם סרט אימה גרמני משנת 2016 בשם Unfriend אשר הופץ בעולם תחת השם בקשת חברות.
הפצה ושיווק > שיווק

לקראת ההקרנה בפסטיבל "פנטזיה" הופץ טריילר ראשון עם סצנות מהסרט תחת השם הקודם (Cybernatural), וב-12 בינואר 2015 יצא הטריילר הרשמי הראשון תחת השם "Unfriended".
ב-13 בפברואר 2015 הושק קמפיין פרסומי באמצעות אפליקציית Kik Messenger בה יכולים משתמשי האפליקציה לנהל צ'אט מדומה עם לורה בעזרת תגובות מתוכנתות מראש. בעת ההקרנה באירועי SXSW חולקו כרטיסי משחק מעולם לא שהופקו במיוחד להקרנה, ואחריה קיימה חברת בלמהאוס הפקות אפטר פארטי, והנוכחים יכלו להצטרף כחברים לדף הפייסבוק של לורה בארנס, וכן הופעל חשבון טוויטר מיוחד.
ביקורות

הסרט קיבל ביקורות מעורבות עד חיוביות. הביקורות בפסטיבל פנטזיה היו חיוביות בדרך כלל, ומרב התשבחות ניתנו למשחק ולאמצעים הוויזואליים. אתר Rotten Tomatoes נתן ציון של 62% על בסיס 157 ביקורות ודירוג ממוצע של 6 מתוך 10. אתר Metacritic נתן לסרט ציון 59% על-פי 30 מבקרים.
על-פי סקר שערך אתר CinemaScore בסוף שבוע הבכורה, העניקו הצופים לסרט דירוג C בסולם של A עד F.
סרט המשך

באפריל 2015 נמסר שחברת יוניברסל נתנה אור ירוק להפקת סרט המשך. ב-5 באוקטובר 2017 נודע שצילומי הסרט הושלמו תחת מעטה חשאיות, והקרנת מבחן התקיימה ב-3 באוקטובר.
ב-9 במרץ 2018 התקיימה במסגרת מקבץ סרטי חצות בפסטיבל SXSW, הקרנת הבכורה של סרט ההמשך העצמאי "הסר חבר: רשת אפלה". זהו סרטו הראשון של המפיק והתסריטאי סטיבן סוסקו (אנ'), כבמאי, והוא גם כתב את התסריט. העלילה, המתרחשת גם היא על גבי צג מחשב, עוסקת בצעיר שמחזיק בלפטופ גנוב, ובמהלך משחק לילי עם חבריו בסקייפ, הוא מוצא במחשב מטמון המכיל קבצים נסתרים שדרכם נשאבים הצעירים אל הרשת האפלה. את הדמות הראשית מגלם קולין וודל, ולצידו משחקים בטי גבריאל, רבקה ריטנהאוס, אנדרו ליס, קונור דל ריו, סטפאני נוגראס וסאפירה וינדיאני.
ראו גם

סקרין-לייף
הערות שוליים

↑  Cashin, Rory, The 10 most important found-footage movies ever made, NewsTalk, ‏18.10.2015
↑  Home, Unnamed Footage Festival (באנגלית)
↑  "Laura Barns". Unfriended Wiki (באנגלית). נבדק ב-2017-06-27.
↑  ורד שביט, פייסבוק ומוות: סדר בבלגן, באתר אבק דיגיטלי, ‏24.2.2015
↑  פירוש ראשי התיבות STFU הוא: Shut The Fuck Up
1 2  Shawn Loeffler, Fantasia 2014: Genre Redefined – An Interview With Cybernatural’s Director, Leo Gabriadze, Yell Magazine, ‏19.8.2014 (ארכיון)
↑  Germain Lussier, ‘Unfriended’ Was Filmed By Shooting the Entire Movie in One Take, Slash Film, ‏7.4.2015
↑  Unfriended (2014), נבדק ב-2017-06-25
↑  Ryan Miller, Levan Gabriadze's Cybernatural Picked Up By Universal, JoBlo, ‏16.10.2014
↑  Gem Seddon, First Trailer For Unfriended Plays Like A Skype Generation Slasher, we Got This Covered, ‏Retrieved 25.6.2017
↑  dan 🐬, We just saw an advanced screening of #unfriended at #PlaylistLive. It. Was. AWESOME.pic.twitter.com/4hgkac81Gt, @danieldorable, ‏2015-02-06
↑  B. Alan Orange, Unfriended Trailer: A Killer Stalks Teen Prey Online, MovieWeb, ‏1.13.2015
↑  Unfriended Blu-ray, נבדק ב-2017-06-25
↑  Unfriended DVD Release Date August 11, 2015, DVDs Release Dates (באנגלית)
↑  Unknown User, נבדק ב-2017-06-30
↑  Bazelevs (2014-09-03), Cybernatural, נבדק ב-2017-06-25
↑  MTV (2015-01-12), Unfriended | Official Trailer | MTV, נבדק ב-2017-06-25
↑  Click here to chat with me on Kik!, Kik
↑  Digital LA, Have u done these things on the #NeverHaveIEver free #Unfriended card deck at @UnfriendedMovie #SXSW party? ?pic.twitter.com/3xNyP39s4b, @DigitalLA, ‏2015-03-13
↑  Dusty Kraatz, #Unfriended SXSW Party...@MissLauraBarns is coming for you!!!pic.twitter.com/0uIHMYKSkG, @XIMediaProd, ‏2015-03-13
↑  Calum Marsh, Fantasia International Film Festival 2014: Starry Eyes and Cybernatural, Slant Magazine, ‏30.7.2014
↑  Unfriended (באנגלית), נבדק ב-2017-06-25
↑  Unfriended, נבדק ב-2017-06-25
↑  Cinemascore, www.cinemascore.com
↑  Alex Garofalo, 'Unfriended 2' In The Works; Why The Horror Sequel Got The Green Light, ITB, ‏28.4.2015
↑  Sprague, Mike, Unfriended 2 Filmed in Secret & Currently Test Screening, Dread Central, ‏5.10.2017
↑  Stephens, David, Rumor: Unfriended 2 Was Completed In Secret, ScreenRant, ‏5.10.2017
↑  Miska, Brad, First Details on ‘Unfriended: Game Night’ [Exclusive], Bloody Disgusting, ‏5.10.2017
↑  Sprague, Mike, Plot Revealed for Unfriended 2 aka Unfriended: Game Night, Dread Central, ‏5.10.2017
↑  Nicholson, Amy, SXSW Film Review: ‘Unfriended: Dark Web’, Variety, ‏11.3.2018
↑  Scott, Ryan, Unfriended: Dark Web Review: Brutal, Inventive, But Not Very Scary, MovieWeb, ‏12.3.2018
הלל רסקין

| --- | --- |

 לידה:  6 במאי 1934 תל-אביב, פלשתינה (א"י) 
 פטירה:  22 ביולי 2003 (בגיל 69) 
 ענף מדעי:  חינוך גופני 
 מקום לימודים:  האוניברסיטה העברית בירושלים  אוניברסיטת ניו יורק 
 מוסדות:  מכון וינגייט  מכללת אוהלו  האוניברסיטה העברית בירושלים 
 פרסים והוקרה:  פרס הוז לספורט (1991)  פרס הוז לספורט (1954) 
 
הלל רסקין (6 במאי 1934 – 22 ביולי 2003) היה מחלוצי חוקרי תרבות הפנאי בישראל, מפתח תוכניות לימוד בחינוך הגופני, מקדם נושא הכושר הקרבי בצה"ל ומייסד מגמת החינוך הגופני בתוכנית מוסמך בבריאות הציבור של בית הספר לרפואה  באוניברסיטה העברית בירושלים.
חיים אישיים

רסקין נולד בתל אביב בשנת 1934. היה אתלט מצטיין באגודת הפועל תל אביב בריצות קצרות, בריצות למרחקים בינוניים ובקפיצה לרוחק, ובשנת 1952 עם סיום לימודיו התיכוניים בגימנסיה גאולה בתל אביב, החל ללמוד כעתודאי במדרשה למורים לחינוך גופני (לימים המכללה האקדמית בווינגייט). רסקין למד במחזור החמישי שהיה הראשון בו הורחב משך הלימודים לשנתיים, במקום שנה אחת בלבד עד אז. בשנת 1954 סיים רסקין בהצטיינות את לימודיו במדרשה ועל כך הוענק לו פרס דוב הוז מעיריית תל אביב. בעת שירותו הצבאי סיים קורס קצינים ופעל כקצין אימון גופני.
רסקין חלה בלימפומה בשנת 2002. למרות מחלתו המשיך לעסוק בנושאים מגוונים של חינוך גופני, הכנת קונגרסים ועוד. הוא נפטר לאחר כשנה ב-23 ביולי 2003. השאיר אחריו את רעייתו ניצה רסקין, אדריכלית, בת ובן.
אקדמיה

בתום שירותו הצבאי בשנת 1956, החל את לימודיו בפקולטה למדעי הרוח באוניברסיטה העברית. הוא סיים את לימודי התואר הראשון במדעי הרוח בשנת 1959. על מנת להפוך את הוראת החינוך הגופני למקצוע אקדמי, נשלח רסקין בשנת 1961 ללימודים גבוהים בארצות הברית בהמלצת פרופסור דוד איילון, יו"ר הוועדה לחינוך גופני של האוניברסיטה העברית. הוא סיים את לימודי התואר השני בחינוך גופני ובחינוך לבריאות באוניברסיטת ניו יורק NYU בשנת 1963 ובשנת 1968 את לימודי התואר השלישי בלימודי פנאי באוניברסיטה זו.
מיד עם תחילת לימודיו באוניברסיטה העברית, החל רסקין לנהל את פעילות החובה בחינוך גופני לסטודנטים שרוכזו במסגרת אגודת הסטודנטים. בין השנים 1958–1986 עברה המסגרת הניהולית של הפעילות הגופנית באוניברסיטה מספר שינויים, עד שהפכה לבסוף בשנת 1986, ל"מרכז קוסל לחינוך-גופני, לתרבות הפנאי ולקידום הבריאות”, הפועל כעמותה מייסודה של האוניברסיטה העברית. רסקין ניהל את המרכז בגלגוליו השונים עד תחילת שנות השמונים ועמד בראש מועצת המנהלים שלו בין השנים 1982 – 2002.
במסגרת פעילותו כמנהל מרכז קוסל, יזם רסקין פעילויות לקידום החינוך הגופני לא רק בקרב הסטודנטים. החשובות שבהן היו השתלמות מורים ארצית לחינוך גופני בהשתתפות אלפי מורים במתקני המרכז ובהדרכת טובי המומחים בארץ למגוון נושאים בתחום זה, פרויקט צבר, פרויקט לשיפור כושרם הגופני של חיילי מילואים ועוד.
רסקין יזם והוביל את מבצע צב"ר (צעיר בריא רענן) בין השנים 1973 - 1978. מטרת המבצע הייתה להניע מספר מרבי של מבוגרים לעסוק בפעילות גופנית לשיפור המדדים הבריאותיים ולעורר את המודעות הציבורית לצורך בפעילות זו. הצלחת המבצע, שנמשך לאורך 5 שנים, הביאה לעליה משמעותית בשיעור המבוגרים העוסקים בפעילות גופנית, קידמה יצירת תשתית רחבה של מתקני ספורט ברשויות המקומיות ובכך הרחיבה את פעילות הספורט העממי במדינת ישראל.
בשנת 1982 ייסד רסקין את המגמה לפעילות גופנית במסגרת בית הספר לבריאות הציבור באוניברסיטה העברית בירושלים. מגמה זו אפשרה למורים לחינוך גופני ולאנשי מקצוע בתחומים קרובים להשיג תואר שני בבריאות הציבור, לחקור את הקשר בין פעילות גופנית ובריאות ואת המועילויות הבריאותיות של הפעילות הגופנית בגילאים השונים. מגמה זו שמשה אנטי תזה לתפיסת הספורט התחרותי והדגישה את הפעילות הגופנית כמקדמת בריאות בקרב כל רובדי האוכלוסייה. מאז הקמת מגמה זו, סיימו בה את לימודיהם בהצלחה מעל 100 בוגרים. חלק גדול מהם השתלב בתפקידי מפתח בתחום זה במשרדי ממשלה, ברשויות מקומיות ובמוסדות קהילתיים.
בשנת 1987 קיבל דרגת פרופסור חבר קליני מהאוניברסיטה העברית והיה לפרופסור הישראלי הראשון בתחום החינוך הגופני בישראל. בנוסף להיותו מרצה בבית הספר לבריאות הציבור בירושלים, שימש כמרצה בתחום זה במכללה האקדמית בווינגיט ובמכללת אוהלו.
אקדמיה > פיתוח הכושר הקרבי בצה"ל

רסקין השתחרר מצה"ל, בו שירת כקצין אמון גופני, בדרגת סגן והחל שירות מילואים בן שלושים שנה בענף האימון הגופני שהפך לענף כושר קרבי. במהלך שנים אלה יזם פרויקטים רבים בפיתוח הכושר הקרבי של חיילי צה"ל. אלה כללו תוכניות שיפור הכושר הגופני בקרב מתגייסים חדשים, תוכניות כושר קרבי ליחידות מיוחדות, אימון חילות שונים, אימון הלוחם בשלבים שונים, תוכניות אימון לחייל מילואים ועוד.
בשנת 1978 ביקר הלל רסקין במספר זרועות של צבא ארצות הברית, בהן יחידות המארינס, ועקב אחר תוכניות הכושר הקרבי שם. במסגרת שנת שבתון, שנה לאחר מכן, התגייס הלל רסקין לצה"ל למשך שנה אחת של שירות קבע בתפקיד ראש ענף פרויקטים במחלקה לכושר קרבי, בדרגת סגן אלוף. במסגרת תפקידו זה, התמקד בכתיבה ופרסום של חומר מקצועי על יסודות הכושר הגופני והנחיות לחיילים ולמפקדים כיצד לשפר את כושרם הגופני. כן פיתח פרויקט מיוחד לפיתוח כושרם הגופני של חיילי המילואים. סיכום פועלו בצה"ל בשנה זו הופיע בספר שפרסם.
אקדמיה > קידום תרבות הפנאי בישראל

רסקין החל לחקור את תרבות הפנאי במהלך לימודיו בארצות הברית, במסגרת לימודיו באוניברסיטת ניו יורק. רסקין הגדיר את הפנאי כזמן חופשי שנוצר כתוצאה מתהליכי מודרניזציה המפחיתים את כמות שעות העבודה והמחויבויות הפיזיות והחברתיות של האדם ומגדילים את כמות הזמן החופשי שנותר לו במהלך היממה. רסקין טען שהזמן שהתפנה יכול להיות מנוצל לצרכים חיוביים או שליליים ולפיכך יש ליצור חינוך לניצול נכון של הפנאי, על מנת לעצב דפוסי התנהגות שיסייעו לאדם (בגילאים השונים) לשפר את איכות חייו. מטרת חינוך זה הוא להפנות את תוכן הפנאי לאפיקים מגוונים התורמים למטרות אלה, כגון חינוך לפעילות גופנית מתוך הכרה בתרומתה לבריאותו הפיזית והנפשית של האדם, חינוך ליצירת תוכן נפשי תורם כגון תחביבים, עיסוק אקטיבי ופסיבי בפעילויות תרומות מחוץ למסגרות העבודה והקיום הבסיסי והפרדה מנטלית של הפנאי מהעבודה המחייבת.
הלל רסקין הרצה, חקר וניהל פרויקטים שונים בתחומי תרבות הפנאי. ב־1978 יזם והקים את האגודה הישראלית לתרבות הפנאי והנופש, ושימש כיו"ר שלה במשך שנים רבות. ב־1980 נבחר להנהלת הארגון האירופי לפנאי, וב־1987 לארגון העולמי לתרבות הפנאי והנופש, בו הוא כיהן כיו"ר המועצה לחינוך גופני. משנת 1988 שימש כממונה על החינוך לתרבות הפנאי במערכת החינוך בישראל. לזכותו יותר מ־200 פרסומים העוסקים בחינוך לנופש והוא נחשב לאחד המומחים הידועים בעולם בתחום זה.
הלל רסקין הנהיג תוכניות נופש פעיל במהלך יום העבודה במקומות עבודה, בעיקר בתחום הפעילות הגופנית. הוא חקר את השפעת הפעילות הגופנית במהלך שעות העבודה על פריון הייצור בקרב העובדים שהשתתפו בתוכניות אלה בהשוואה לעובדים שלא השתתפו. מחקרים כאלה נערכו במפעלי חברת טבע וחברת אלביט. התוצאות הראו שיפור מובהק בפריון העבודה ובמדדים בריאותיים – נפשיים בקרב עובדים שהשתתפו בתוכניות אלה לעומת אלה שעסקו בפעילות חברתית ולא פיזית. תוצאות המחקרים גרמו לחברות רבות להשקיע בתחום הפנאי על ידי בניית מתקני ספורט ופעילות גופנית לעובדים, קיום בדיקות תקופתיות, הפסקות עבודה בהן מתבצעת פעילות גופנית מודרכת ועידוד השתתפות עובדים במפעלי ספורט עממים כיחידים וכקבוצות.
בשנת 1994 עמד רסקין בראש ועדה לחינוך לפנאי שהוקמה ביוזמתו על ידי משרד החינוך. בשנת 1995 פורסמה תוכנית לימודים בנושא זה, שנערכה על ידו, המתווה מסגרת תאורטית ומעשית לחינוך לתרבות פנאי במערכת החינוך מגיל הגן ועד לכיתה י"ב .
רסקין עמד בראש הוועדה לכתיבת תוכנית לימודים חדשה בחינוך גופני לתלמידי כתות ג' – י"ב. התוכנית התפרסמה בינואר 2006, כשנתיים וחצי לאחר פטירתו.
במסגרת עבודת הוועדה, פעל רסקין לפרסום תוכנית לימודים העוסקת בחינוך להגינות ספורטיבית. תוכנית זו התבססה על התוכנית הגרמנית הממלכתית לבתי ספר בתחום זה, אותה עיבד רסקין על מנת להתאימה למערכת החינוך בישראל.
אקדמיה > תפקידים נוספים

שימש כיו"ר ועדה להענקת פרסי ישראל בתחום הספורט והחינוך הגופני, יועץ לאומי לחינוך גופני, בריאות ופנאי לארגון המרכזים היהודיים בארצות הבריתJWB ומייסד האגודה הישראלית לתרבות הפנאי והנופש.
ספרים

במהלך שנות פעילותו פרסם פרופסור רסקין כשלושים ספרים בתחום התמחותו.
להלן הבולטים מספריו:
פנאי מועיל, נופש פעיל. הוצאת מאגנס 1999
גוף פעיל גוף בריא. הוצאת מודן
פעילות גופנית ובריאות הציבור: מנע, קידום ושיקום. הוצאת מכון וינגייט לחינוך גופני ולספורט, 1990
הכרס ואני כל מה שרצית לדעת על הטיפול בכרסך. הוצאת מאגנס, 1999
משחק הוגן: חינוך להגינות ספורטיבית. הוצאת מעלות, 2002
תרבות הפנאי והנופש הפעיל: עקרונות, השקפות, מסגרות. הוצאת עמנואל גיל, 1992
ידע והבנה בחינוך הגופני ובספורט. הוצאת עמנואל גיל 1991
הגורמים הקשורים להשתתפות בפעילות גופנית - ספורטיבית בשעות הפנאי : רקע וממצאי מחקר, הוצאת המכון ליהדות זמננו. מכון שפרינצק 1981
תרבות הפנאי בישראל: עקרונות, השקפות, מסגרות. הוצאת מכון וינגייט 1988
ספורט ונופש ברשות המקומית: יסודות ארגון ומנהל. הוצאת משרד החינוך והתרבות
כושר גופני וכושר קרבי: דפי הסבר למפקד. הוצאת קצין חינוך ראשי - ענף הסברה, 1980
פרסים ועיטורים

1954 פרס הוז לספורט מעיריית תל אביב, מענק למצטיינים במדרשה למורי החינוך הגופני
1981 פרס המטה הכללי של צה"ל על תרומה מיוחדת לפיתוח הכושר הגופני
1984 פרס קאפי, בית האלופים היהודיים ארצות הברית עבור תרומות יוצאות דופן לבריאות ולחינוך גופני בישראל ובארצות הברית
1991 פרס הוז לספורט מעיריית תל אביב על תרומתו לקידום החינוך הגופני והספורט העממי בארץ
1993 פרס יקיר אסא
1996 פרס החינוך משרד החינוך על מפעל חיים
הערות שוליים

1 2 3  אורי דרומי, השעות הכי חשובות של היום, באתר הארץ, 6 באוגוסט 2003
↑  עטרה שרמן, ההתפתחות האקדמאית של המכללה שלבים עיקריים, באתר החינוך הגופני והספורט, ‏יוני 1994
↑  הלל רסקין, ההכשרה הדו שנתית בתחילתה, החינוך הגופני מאי יוני 1970
1 2 3  עיריית תל אביב פרס דב הוז, באתר עיריית תל אביב
1 2 3 4 5 6 7  הלל רסקין, על המחבר, אורח חיים בריא, ירושלים: הוצאת משפחת רסקין, 2004, עמ' III
↑  גומרי מחזור ל"א של האוניברסיטה העברית בירושלים, הַבֹּקֶר, 15 ביוני 1961
↑  דוד איילון, מסטודנט לגמלאי, האקדמיה הישראלית הלאומית למדעים מאי 2003, מאי 2003
1 2 3 4 5  תולדות עמותת "קוסל", באתר cosell
↑  החל מבצע צב"ר לעידוד הפעילות הספורטיווית, מעריב, 6 בדצמבר 1972
↑  הלל רסקין, מבצע צעיר בריא רענן, חינוך מבוגרים בישראל, 1974, עמ' 27
1 2 3 4 5  רוני לידור, קידום כושר גופני בצבא - קווים לדמותו של הלל רסקין, מחלקת כושר קרבי צה"ל, 2016
↑  הלל רסקין, פעילות גופנית ובריאות הציבור, מכון וינגייט: הוצאת ספרים ע"ש עמנואל גיל, 1993
↑  הלל רסקין, כושר קרבי במרינס רשמי ביקור, מערכות 265 1978, 1978
1 2  הלל רסקין, כושר גופני וכושר קרבי: דפי הסבר למפקד, קצין חינוך ראשי - ענף הסברה, 1980. (בiw)
↑  טובה צימוקי, פנאי זה לא בטלה, דבר, 9 באוקטובר 1978
↑  הלל רסקין, בעיות הפנאי בחברה המודרנית כבסיס לתורת הנופש, החינוך הגופני 5, מכון וינגייט, 1970
↑  הלל רסקין, תרבות הפנאי וחינוך לפנאי לקראת המאה העשרים ואחת, בתנועה ד, 1998, עמ' 4
↑  פנאי מועיל, נופש פעיל - כל מה שרצית לדעת על שימוש נבון בשעות הפנאי - הלל רסקין
1 2  גילה מצא, לטובת העובד, מעריב, 5 ביוני 1990
↑  הלל רסקין, תכנית לימודים - חינוך לתרבות הפנאי, ירושלים: משרד החינוך התרבות והספורט, 1995
↑  חברי ועדת תכנית הלימודים, הלל רסקין יו"ר יו"ר הוועדה ואח' (ע), תכנית לימודים חינוך גופני לכיתות ג' - י"ב, ירושלים 2006: משרד החינוך התרבות והספורט, 2006
↑  עורך ומעבד הלל רסקין, הלל רסקין (ע), תרגום: קטיה מנור, משחק הוגן חינוך להגינות ספורטיבית, ירושלים: מעלות הוצאת ספרים בע"מ, 2001
↑  ההמלצה התקבלה: פרס ישראל יוענק לאיאן פרומן ולמכון וינגייט, מעריב, 7 בנובמבר 1988
↑  הסופר הלל רסקין, באתר סימניה
| --- | --- |
בקרת זהויות :  NLI: 987007267336105171  BIBSYS: 46622  BnF: cb162322480 (data)  CiNii: DA01120278  GND: 170429520  ISNI: 0000 0000 8095 7531  LCCN: n83196226  NTA: 196768209  SUDOC: 153234717  VIAF: 16151961   WorldCat (עם VIAF): 16151961
ארגון רבני צהר

| --- | --- |

 תחום:  דת
 מדינה:  ישראל 
 חברים:  19 (2022)
 יושב ראש:  דוד סתיו 
 מנכ"ל:  משה בארי 
 עובדים:  139 (2022)
 תקופת הפעילות:  1995–הווה (כ־30 שנה) 
 www.tzohar.org.il
 
הלוגו הקודם של העמותה
ארגון רבני צֹהר או צֹהר - חלון בין העולמות הוא איגוד של כ-800 רבנים אורתודוקסיים מהציונות הדתית, שמטרתו היא גישור הפערים בין דתיים לחילוניים בישראל. פעילות העמותה מכוונת לכל הציבור היהודי בישראל. הפעילות כוללת עריכת חופות, הדרכת חתנים וכלות, הוצאה לאור של כתב עת, ארגון כנסים, שבתות וימי עיון העוסקים בבעיות השעה וארגון תפילות משותפות לדתיים ולחילוניים. העמותה הוקמה לאחר רצח יצחק רבין בשנת 1995. יושב ראש העמותה הוא הרב דוד סתיו, רב העיר שוהם.
נישואים

לעמותה מאגר ארצי של רבנים העורכים חופות לכל פונה. רבני צֹהר פועלים על פי כללי ההלכה ובשליחות הרבנות הראשית לישראל. הם נפגשים עם בני הזוג לפני החתונה, לומדים איתם בעניין זוגיות ומשפחה במבט יהודי ובונים את טקס החתונה והחופה. הזוגות נרשמים במשרדי הרבנות בשוהם, מקום רבנותו של הרב סתיו, או במשרדי צהר בתל אביב.
הארגון מפעיל מרכז הכנה לנישואים בשם "טובים השניים", המדריך צעירים דתיים כיצד להתמודד עם מורכבויות הלכתיות בחברה המודרנית. מועסקים בו זוגות נשואים שעברו הכשרה להדרכת כלות וחתנים, בתחומי ההלכה, התקשורת והמשפחה, כאשר הבעל הוא מדריך חתנים והאישה מדריכת כלות. הזוגות נפגשים יחד ובנושאים מסוימים המפגשים מתקיימים בנפרד. השירות מוצע גם לזוגות חילוניים במסגרת מיזם הנקרא "אחותי כלה". ההדרכה ניתנת על ידי נשים וזוגות מכל רחבי הארץ בהתנדבות. את ההדרכה ניתן להמשיך גם אחרי החתונה, לצורך העצמת הזוגיות וחיזוק מוסד המשפחה. המרכז מפעיל סדנאות לתקשורת וזוגיות, מאגרי מידע, קו חם, ספר הדרכה וכן קהילה וירטואלית לתמיכה.
ביוזמת הארגון עברה הצעת חוק המאפשרת לבני זוג להירשם לנישואין בכל מועצה דתית בארץ.
כשרות

בשנת 2018 הוקם מערך כשרות הנקרא כשרות צהר באמצעות מיזוג פעילות עם ארגון "השגחה פרטית". הגוף החדש בראשות הרב אורן דובדבני, לשעבר ראש מערך הכשרות של ארגון "השגחה פרטית". במסיבת עיתונאים אמר הרב רפי פוירשטיין שהם מאמינים שתחרות תסייע לכשרות, ולשם כך הקימו מערך מתחרה במערך הכשרות של הרבנות, הנשען על פסיקת בג"ץ מספטמבר 2017. בהמשך קבע היועץ המשפטי לממשלה כי הפרשנות שנתן הארגון לפסיקת בג"ץ שגויה, אך הארגון המשיך במיזם בספטמבר 2020, בעקבות פסיקת בג״ץ, אפשרה הרבנות הראשית לבית עסק להודיע כי הוא מפוקח על ידי גוף חיצוני בעניין חומרי הגלם ואופן הטיפול במזון.
לאורך השנים פעילות הארגון החלה לכלול גם פעילות שלא בכפוף לסמכותה של הרבנות הראשית ובניגוד לעמדתה. לדוגמה בנושא הכשרות, הארגון הקים מערכת כשרות נפרדת, מיזם אשר חברי כנסת מהבית היהודי ראו כפגיעה בפעילותם לשיפור מערכת הכשרות של הרבנות הראשית עצמה. כמו כן, צהר קידמה חוק שמאפשר לזוגות להרשם באזורים רישום שונים לבחירתם, אליו הרבנות הראשית התנגדה. פעילות זו הובילה לביקורת על הארגון מצד הרבנות הראשית ורבנים שונים, כגון הרב חיים דרוקמן, הרב יעקב אריאל ואחרים. ביקורת זו הייתה נדבך מרכזי בהחלטתו של הרב אריאל שכיהן כנשיא צוהר עד שנת 2013, וחברים נוספים בארגון, לפרוש משורותיו.
מיזמים נוספים > עתירה שהגיש הארגון

במרץ 2007 עתר הארגון, עם ארגונים נוספים, נגד החלטת הוועדה למינוי דיינים למנות 15 דיינים. היועץ המשפטי לממשלה הודיע כי הוא אינו מסכים עם תוכן העתירות אולם נפלו פגמים בתהליך המינוי ולכן יש לקיימו מחדש. לאור זאת נמחקו העתירות והוחל בהליך מינוי מחודש.
רבנים מוכרים החברים ב"צהר"

רפי פוירשטיין - רב קהילה בהר נוף
דוד סתיו - רב היישוב שוהם יו"ר הנהלת רבני "צהר"
יובל שרלו - ראש ישיבת אורות שאול
יהודה ברנדס - רב ופרופסור לתלמוד, ראש המכללה האקדמית הרצוג
חיים נבון - מלמד בישיבת הר עציון, סופר ופובליציסט
בנימין לאו - רב בית כנסת הרמב"ן בשכונת קטמון בירושלים בשנים 2002–2019, ראש מיזם 929 - תנ"ך ביחד ועמית מחקר במכון הישראלי לדמוקרטיה
רא"ם הכהן - ראש ישיבת עתניאל ורב היישוב עתניאל
ישראל סמט, רב הגרעין התורני בלוד, וראש תוכנית "ראשית" במדרשה באוניברסיטת בר-אילן.
יעקב מדן - ראש ישיבת הר עציון
איתן זן בר - דיין בבית הדין הרבני בצפת
אליעזר שנוולד - ראש ישיבת ההסדר מאיר הראל
ברוך גיגי - ראש ישיבת הר עציון
שלמה ריסקין - רב המועצה המקומית אפרת
מנכ"ל צהר מאז שנת 2007 הוא הרב ד"ר משה בארי.
כתב העת

כתב העת "צֹהר" ראה אור לראשונה בסתיו תש"ס. הביטאון מעלה לדיון ציבורי נושאים העומדים על סדר יומה של הציונות הדתית ושל מדינת ישראל, תוך גישה תורנית ממלכתית. כתב העת מהווה בימה המאחדת את הזרמים השונים בציונות הדתית ודמויות מרכזיות בציבור זה נוטלות בו חלק. בכתב העת מדורים כגון: תלמוד, הלכה, תנ"ך, חברה, חינוך, אמונה, מחשבה וציונות דתית.
העורך הראשון של כתב העת היה הרב יצחק שילת, והחליף אותו בתפקיד הרב עזריאל אריאל. בשנת תשס"ט הוקפאה הוצאתו של כתב העת, בשל קשיים כלכליים. הוצאת כתב העת חודשה בשנת תשע"ה (2015).
לקריאה נוספת

הראל דורון, בין שמרנות לרדיקליות: בהשקפת עולמם בהגותם ובפעלם של הרבנים החדשים בציונות הדתית, עבודת דוקטור, אוניברסיטת בר-אילן, רמת גן תשס"ז
שי פירון (עורך), בעז ובאמונה: פרקי עיון לחג העצמאות, צהר קרן מורשת: ירושלים
הערות שוליים

↑  avirec, מיזם הנישואין של צהר, באתר צהר, ‏2013-08-12
↑  עמרי נחמיאס, יקי אדמקר‏, חוק צהר אושר: זוגות יוכלו לבחור היכן להינשא, באתר וואלה, 29 באוקטובר 2013
1 2    ישי פרידמן, ‏ראש ארגון צהר: "מיזם הכשרות שלנו נולד מכאב", בעיתון מקור ראשון, 15 במרץ 2018
↑   ציוץ של יאיר שרקי ברשת החברתית אקס (טוויטר), 12 ביולי 2018
↑  rotter.net, רומסים את החוק במודע | חרף קביעת היועמש צהר ממשיכים לחלק תעודות בניגוד לחוק - חדשות רוטר, באתר Rotter.net
↑  אסף אלתר, הרבנות אישרה: ארגון צוהר ובתי עסק פרטיים יוכלו "להצהיר על אופן ההתנהלות הכשרותית", באתר דתילי - חדשות לציבור הדתי, ‏1 בספטמבר 2020
↑  עמרי נחמיאס ויקי אדמקר‏, חוק צהר אושר: זוגות יוכלו לבחור היכן להינשא, באתר וואלה, 29 באוקטובר 2013
↑  חנן גרינווד, ‏הרב יעקב אריאל: "צהר חוטא למטרתו כאשר הוא מתערב בנושאים הלכתיים תורניים,  באתר כיפה, 7 בינואר 2014;
יוני קמפינסקי, הרב אריאל: לא בהנהלת צוהר ולא חבר פעיל, באתר ערוץ 7, 25 ביולי 2013
↑  צהר לשבת, באתר "צֹהר"
↑  מאמרי כתב העת צהר, באתר אסיף
↑  עסקים ולומדים, באתר "צֹהר"
↑  אייל הראובני, רבני צהר בשירות חדש: סיוע למשפחות נפטרים, באתר ynet, 4 במאי 2004
↑  דף מידע אודות עמותת "שורשים"
↑  ynet אתר ynet
↑  אתר מיזם צהר לאתיקה
↑  בג"ץ 2860/07 עמותת "צהר - חלון בין עולמות" ואחרים נ' הוועדה למינוי דיינים, ניתן ב־8 ביוני 2007
↑  יצחק טסלר, השם ישמור: הופסקה הפצת עיתון רבני צהר, באתר nrg‏, 17 ביולי 2009
| --- | --- |
בקרת זהויות :  NLI: 987007297444205171  LCCN: no2002012044   WorldCat (עם LCCN): no2002-012044
עיסא בנדק

עיסא באסיל בנדק (בערבית: عيسى بن باسيل البندك; 1891 – 1984) היה פוליטיקאי ערבי פלסטיני־ירדני, שכיהן כראש עיריית בית לחם וכשגריר ירדן בספרד ובצ'ילה.